MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA                      

HOTĂRÂREA  NR. 403
privind încetarea dreptului de administrare al S.C. Pieţe şi Târguri S.R.L. Craiova asupra unui bun care aparţine domeniului privat al municipilui Craiova
Consiliul Local al Municipiului Craiova, întrunit în şedinţa ordinară din data de 27.10.2011;

Având în vedere raportul nr.151314/2011 întocmit de Direcţia Urbanism, Amenajarea Teritoriului şi Patrimoniu prin care se propune încetarea dreptului de administrare al S.C. Pieţe şi Târguri Craiova S.R.L. asupra bunului „clădire magazin Piaţa Centrală, cu suprafaţa de 71,38 mp. şi valoarea de inventar de 3523 lei”, care aparţine domeniului privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011 ;  
În conformitate cu prevederile din Legea nr.213/1998, privind bunurile proprietate publică, modificată şi completată;

În temeiul art.36, alin.2, lit.c coroborat cu alin.5, lit.a, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă încetarea dreptului de administrare al S.C. Pieţe şi Târguri Craiova S.R.L. asupra bunului „clădire magazin Piaţa Centrală, cu suprafaţa de 71,38 mp. şi valoarea de inventar de 3523 lei”, care aparţine domeniului privat al municipiului Craiova.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.284/2008 referitoare la darea în administrarea Serviciului Public Administraţia Pieţelor şi Târgurilor Craiova, a unor bunuri ce aparţin domeniului privat al municipiului Craiova.
  Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu şi S.C. Pieţe şi Târguri Craiova S.R.L. vor aduce la îndeplinire prevederile prezentei hotărâri.

